ทีมสู้น้ำเดินด้วยท้องของบน้อย150ล้าน
ทำงานด้วยใจ! กยน. ถมงบที่จ้างปรึกษาค่าจ้างวิจัยจิ๊บจ๊อยแค่ 90 ล้านบาท
30 ต.ค. 2565

ทำงานด้วยใจ! กยน. ถมงบที่จ้างปรึกษาค่าจ้างวิจัยจิ๊บจ๊อยแค่ 90 ล้านบาท 
นายวิเชียร ชวลิต ที่ปรึกษานายกรัฐมนตรีฝ่ายข้าราชการประจำ ในฐานะเลขานุการคณะกรรมการยุทธศาสตร์เพื่อวางระบบการบริหารจัดการทรัพยากรน้ำ (กยน.) เปิดเผยว่า ที่ประชุม กยน. อนุมัติงบประมาณจัดตั้งสำนักงานเลขานุการและงบดำเนินงาน กยน.วงเงินกว่า 150 ล้านบาท โดยเป็นงบว่าจ้างที่ปรึกษาในการวางระบบน้ำทั้งสิ้น 40 ล้านบาท
“งบที่ปรึกษาที่ตั้งไว้ เป็นตัวเลขกลมๆ ยังไม่รู้จะใช้จริงเท่าไหร่” นายวิเชียร กล่าว
แหล่งข่าวจากทำเนียบรัฐบาล เปิดเผยว่า กยน.จะเสนอคณะรัฐมนตรี (ครม.) เพื่อของบประมาณปี 2555 วงเงิน 153.67 ล้านบาท เพื่อเป็นค่าดำเนินการ ค่าจ้างที่ปรึกษา และค่าจ้างศึกษาวิจัย ส่วนในปีถัดไป กยน.จะเสนอของบเพื่อศึกษาโครงการลงทุนแผนน้ำทั้งระบบ
รายละเอียดค่าใช้จ่ายของสำนักงาน กยน. ได้แก่ ค่าใช้จ่ายสำหรับการปฏิบัติงานของคณะกรรมการและอนุกรรมการตามภารกิจ 20 ล้านบาท ค่าจ้างศึกษาวิจัย 50 ล้านบาท ค่าจ้างที่ปรึกษา 40 ล้านบาท ค่าประชุมคณะกรรมการ กยน. และอนุกรรมการฯ 7.16 ล้านบาท ค่าเช่ารถยนต์ 1.2 ล้านบาท ค่าอุปกรณ์สำนักงาน 1.4 ล้านบาท ค่าบริหารและซ่อมบำรุง 5.5 ล้านบาท ค่าสำรวจ ประมวลผล เผยแพร่ข้อมูล 7 ล้านบาท ค่าจ้างบุคลากร 1.5 ล้านบาท ค่าเบี้ยเลี้ยง ค่าที่พัก 2 ล้านบาท และค่าจัดการประชุมเชิงปฏิบัติการ 3 ล้านบาท ค่าจัดสัมมนาทางวิชาการ 15 ล้านบาท